Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 72/13/3309	Trenčín, 26.2.2013
EEČ : 2-28-58-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci mu z ustanovenia § 62 ods. 1 a následných ustanovení Zákona o rodine vyplýva povinnosť prispievať na výživu dieťaťa a bolo mu rozsudkom Okresného súdu XXXXX, č. k. XXXXX XXXXX vydaného dňa 18.03.2010 s právoplatnosťou dňa 15.04.2010 stanovené platiť výživné na dieťa XXXXX, nar. XXXXX vo výške 100 € mesačne vždy do 15-teho dňa v tom ktorom mesiaci vopred k rukám matky dieťaťa XXXXX, trvale bytom XXXXX XXXXX XXXXX XXXXX XXXXX č. XXXXX a páchateľ si svoju vyživovaciu povinnosť neplní pravidelne od 15.02.2012 vrátane do 15.01.2013, čím mu vznikol dlh na bežnom výživnom vo výške 1.200€.

lebo zanikla trestnosť činu
Odôvodnenie:
Poverený príslušník OR PZ XXXXX uznesením sp. zn. ORP-84/TN-TN-2013  zo dňa  27.12.2012 podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 odsek 2 Trestného zákona, ktorého sa mal dopustiť na tom skutkovom základe, že hoci mu z ustanovenia § 62 ods. 1 a následných ustanovení Zákona o rodine vyplýva povinnosť prispievať na výživu dieťaťa a bolo mu rozsudkom Okresného súdu XXXXX, č. k. XXXXX XXXXX vydaného dňa 18.03.2010 s právoplatnosťou dňa 15.04.2010 stanovené platiť výživné na dieťa XXXXX, nar. XXXXX vo výške 100 € mesačne vždy do 15-teho dňa v tom ktorom mesiaci vopred k rukám matky dieťaťa XXXXX, trvale bytom XXXXX XXXXX XXXXX XXXXX XXXXX XXXXX XXXXX a páchateľ si svoju vyživovaciu povinnosť neplní pravidelne od 15.02.2012 vrátane do 15.01.2013, čím mu vznikol dlh na bežnom výživnom vo výške 1.200€.
 
	Počas prípravného konania bol vypočutý obvinený XXXXX, svedkyňa poškodená  XXXXX, zabezpečené boli listinné dôkazy, ako aj potvrdenie XXXXX č. XXXXX z ktorého vyplýva, že obvinený XXXXX dňa v priebehu trestného stíhania uhradil dlh na dlžnom výživnom v sume 1100,- Eur dňa 16.02.2013 a 200,- Eur rovnako dňa 16.02.2013. 
	Suma vo výške 1200,- Eur predstavuje sumu dlžného výživného do mesiaca január 2013 a suma 100,- Eur predstavuje sumu bežného výživného pre mesiac február 2013.  

Vzhľadom k tomu, že obvinený XXXXX svoju povinnosť dodatočne splnil skôr, než sa súd odobral na záverečnú poradu a trestný čin nemal trvalo nepriaznivé následky, zanikla v zmysle osobitného ustanovenia o účinnej ľútosti podľa § 86 písm.a/ Tr.zák. trestnosť činu zanedbania povinnej výživy podľa § 207 ods. 2 Tr.zák.

	Podľa § 215 ods. l písm. h/ Tr. por. prokurátor zastaví trestné stíhanie, ak trestnosť činu zanikla.

          Z ustanovenia § 86 písm. a/ Tr.zák. vyplýva, že trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka